**Vyhlásenie o rozporoch**

Návrh zákona o výstavbe sa do ďalšieho legislatívneho procesu predkladá s rozpormi s:

1. Ministerstvom dopravy a výstavby SR (pripomienky k § 19 ods. 3 písm. a), § 24 ods. 7 písm. b), § 36 ods. 1, § 37 ods. 5, § 44 ods. 3),
2. Ministerstvom financií SR (pripomienka k štúdii uskutočniteľnosti),
3. Ministerstvo hospodárstva SR (§ 25 ods. 6 písm. k), § 44 ods. 3 a 4 vo vzťahu k výkonu pôsobnosti v oblasti kolaudácie orgánu verejného zdravia),
4. Ministerstvom spravodlivosti SR (k rozsahu účastníkov konania, inštitútu opatrení na susednom pozemku alebo na susednej stavbe a úľavách pri mimoriadnych udalostiach),
5. Ministerstvom životného prostredia SR (§ 33 ods. 1, § 36 ods. 2, § 64, k návrhu uznesenia vlády, k prílohám č. 1 a 2, k všeobecnej pripomienke týkajúcej sa zapojenia verejnosti, pripomienka k registru žúmp v časti riešenia už existujúcich žúmp).

S ostatnými ústrednými orgánmi štátnej správy sa návrh zákona o výstavbe predkladá bez rozporov.

Návrh zákona o výstavbe sa ďalej predkladá s rozporom

1. so splnomocnenkyňou vlády pre rómske komunity (pripomienka k prílohe č. 2 stavby nachádzajúce sa v osídleniach (sídlach) priestorovo segregovaných lokalitách rómskych komunít upraviť ako drobné stavby v rozsahu parametrov rekreačnej stavby),
2. so združeniami zamestnávateľov a zamestnávateľských zväzov (AZZZ, Klub 500): rozpor zostáva v rozsahu identifikovaných zásadných pripomienok, ktoré boli vyhodnotené ako neakceptované v reakcii na zápis s rozporového konania),
3. so zástupcami samosprávy (ZMOS, ÚMS, hlavné mesto Bratislava, mesto Košice - v rozsahu vyhodnotenia pripomienkového konania a vo všetkých zásadných pripomienkach, ktoré boli vyhodnotené ako neakceptované),
4. s verejnosťou uplatňujúcou hromadnú pripomienku (Via Iuris) – rozpor zostáva pri rozsahu účastníkov v jednotlivých konaniach podľa tohto zákona, nastavenie stavebnej legislatívy voči ochrane životného prostredia a posudzovaniu vplyvov na životné prostredie (EIA).

Subjekty uplatňujúce pripomienky týkajúce sa bezbariérového užívania stavieb vrátane hromadnej pripomienky (NROZP, KOZP, Verejnosť – p. Shahzad etc.): z oboch zrealizovaných pripomienkových konaní (LP/2021/226, LP/2021/348) nezostali rozpory.